
INe in malam partem accipias, Lector benevole, 
quod manu audaci velum detegere audeam, quo et 
natura et homines cum alto silentio et jucunda pu- 
dicitia res maximi momenti obtexerunt, Penetrare 
in has tenebras mysteriorum plenas — imo jam 
penetrandi conamen —- implet animum summa pe- 
tentem vi hilari et efficit, ut pro momento certe 
rei propositae difficultatem obliviscamur. Magnum, 
me hercle, foret commodum, dummodo pauca ad 
statum melius perscrutandum addere liceret, cujus 
à vera cognitione singulorum sanitas, familiarum 
salus, civitatum sors saepissime pendet. Ut enim. 
una parte graviditate non bene cognita vita foetus 
in periculum datur, ita altera parte graviditate per- 
peram credita, dum remedia, quae contra malum 
mentiens graviditatis symptomata sunt indicata, 
negliguntur ; vita matris: periclitatur. Profecto est 
campus, in quo et sagacitas animi, et prudentia 
rerum humanarum et experientia medicinae inter se 

cobleudéré debent, nec non salus hominum ac res 
maximae, cum artis medicorum tum scientiae ju- 
risconsultorum, sibi occurrunt. 

Si igitur, Benevole Lector, in sequentibus 
multa invenies adnotanda, pensites velim, quaestio- 
nem esse maximam, vires tenuissimas, nec nisi 
ardorem problematis magnitudini parem. 

Difficultates in cognoscenda graviditate sunt 
duplices. Oriuntur a natura, quae modo sub specie 
graviditatis in corpore foeminae multos morbos ex- 
colit fovetque, modo multa mala mentitur, ubi nibil 
adest, nisi sola graviditas; et oriuntur a mulieri- 
bus, quae eodem modo, ut natura, graviditatem 
vel simulant, vel dissimulant. Non raro enim ac- 
cidit, ut ad mulieres advocemur, quae maximo de- 
siderio flagrantes novum matrimonio addendi vin- 
culum, ad minimam corporis mutationem intentae, 
se matres fore sibi persuadere student, neque nos 
fugiunt exempla, quibus puellae tam miserae quam 
pravae libidinis fructum oculis nostris non solum 
subducturae, sed etiam sub falso praetextu medica- 
menta, quae pondere odioso sese liberent, a medico 
petiturae sunt, Cum tamen judices non simus, nec 
praecepta dare, quibus ducibus medici fraudem evi- 
tare possint, nobis proposuerimus , omittamus diffi- 
cultates ab hominibus oblatas, et statim eas, quae 
a natura nobis opponuntur, adeamus. Multum enim 
interest, ut quam maturrime sciamus, an mulier 
sit gravida, necne, quia saepe tota victus ratio 
cum mutata per graviditatem actione omnium fere 
organorum mutari debet, et morbi praesertim Sy- 

stematis sexualis, qui, ut jam antea adnotavimus, 
usque ad errorem graviditatis effigiem imitantur, 
magna ex parte initio tantum curationi bene insti- 
tutae cedunt. 

Primum igitür referamus, quae osi, ge- 
neralia graviditas prae se ferat. Nullum existit 
organon, quod non afficiatur, vel affici possit, tota 
natura hac in periodo alia fit, Itaque morbi chro- 
nici, inveterati, imo ipsi organici, interdum. vel 
plane sanantur, vel saltem retardantur.  Experien- 
tia quotidie nos docet, hysteriam, choream St, Viti, 
maniam, melancholiam, epilepsiam, baryecoiam, oph-. 
thalmias, chlorosin, phthisin, exanthemata varia, 
multosque alios morbos saepe plane sanatos, sae . 
pius certe mitigatos esse. Non difficulter haecce 
morborum mitigatio sanatioque a nova uteri vita 
deducendae sunt, sicuti febres, praecipue intermit- 
tentes, haud raro morbos inveteratos sanant, et in 
omnibus vitae periodis, ubi novae corporis evolu-- 
tiones, ut ita dicam, observantur, morbi chronici 
saepe tolluntur, sic etiam prima menstruatione. 

Numerus graviditatis signorum est permagnus, 
£amen nullum fere reperitur, quod illam absolute 
significare possit. Itaque non admirandum est, in 
nulla medicae disciplinae parte tot errores, tot 
praejudicia occurrere, quam in arte obstetricia, et 
medicos ipsos ab Hippocrate *), illo maximo natu-- 


*) Hippocratis aphorismi, Sectio quinta: aphorismus üi- 
cesimus octavus, quadragesimus primus e$ secundus, 
quadrag. octav., quinquag. monus, —À scc. et 
tert. ect, (Versio Grimii.)— 93g 

rae; vate, usque ad hunc diem tot opinionibus falsis 
capi. Casus. illi rarissime nobis: obviam: veniunt, 
quibus. mulieres statim post coitum exercitum bene 
norunt, se concepisse, et diem quasi partus futuri in- 
dicare possunt. "Sunt hi casus rarissimi, et tàntopere 
a natura individui pendentes, ut pro exceptionibus, 
non pro regula dijudicari debeant. 'Tamen obser- 


. vatisunt.— quamvis medici nonnulli id negent — 
et ipse.casum .narraturus sum, quo foemina, plurium 


infantium. mater, post quenquam foecundum coitum 
in altum incidit: somnum, ex quo excitari nón potuit, 
Quo facto. optima valetudine fruebatur, donec sub 
finem graviditatis: solita incommoda intrarent. In 
hoc ergo casu fuit signum certissimum, quod sem- 
per apparebat, sed tam singulare, ut mille foeminas 
disquirere possis, quin unam eodem symptomate 
Conspicuam invenias. fimilia multa e diversis au- 
ctoribus *) afferre possem, si pro diagnosi. gravi- 
ditatis aliquid. commodi haberent. | 

^"'Jam ab antiquitate usque ad hoc tempus et 
omnibus temporibus medici profanique operam de- 
derunt, et operam daturi sunt, ut e coitu ipso tu- 
tum . conceptionis indicium accipiant. ^ Voluptatis 
sensus, 'cum in viro, tum in foemina quam maxime. 
et ad ecstasin et ad deliquium animi adauctus, con- 
ceptionem indicare fertur. Si perserutemur dog- 
mata physiologiae. de .irritatione voluptatis in utro- 
que sexu, inveniemus non eandem esse; oestrus 
apud viros ad multo majorem gradum adscendere, 
tum. autem subito evanescere, in mulieribus illo ec- 

*) Van Swieten. Vid. Commentar. in Boerh. aphorism. 

staseos- fastigio carere, diutius perseverare et tan- 
dem sensim. sensimque praeterire solet. Et ex- 
perientia, illa medicinae. mater, nos docet, eas foe- 
minas. nullo. modo. saepissime fieri matres, quae 
maxime  versatili et magna alacritate systemalis 
nervorum gaudeant, sed e contrario, quae tempe- 
ramento (sit verbo venia) phlegmatico utantur, quae, 
se nullam fere. voluptatem sentire, contendant, et 
magis amore mariti, quam libidine ducantur. Et 
sicut casus. non. desunt, quibus graviditas fuit fru- 
etus coitus-fastidiosi et per vim exacti, et ubi 
multae. aliae. res adversae adfuere, quae omnem 
amoenitatem auferre. debebant, ita interdum sum- 
mus oestri venerei gradus nullum effectum profert. 
Causae irritationis saepissime tantum locales sunt, 
vel status genitalium irritatissimus, vel permagna 
clitoris, ita ut foeminae ne explorationes quidem 
obstetricias ferre possint. Itaque hoc signum in 
genere nihil valet, sed modo aliquid valere potest, 
si eaeteris paribus inter utrumque individuum ex- 
citatio fit major, quam antea esse solebat. 

Affirmatum quoque est, mulieres post coitum 
foecundum .propensas esse ad crura decussanda, 
dum irrumpat quaedam virium inanitio, Stipata do- 
loribus trahentibus, sensu caloris et plenitudinis in 
abdomine, levi horrore, originem capiente e regione 
sacrali, interdum syncope. Quibus omnibus de si- 
gnis dici potest; conceptionem, si observantur, pro- 
fecto verisimilem, in mukis autem casibus, ut vel 
unum appareat, necesse non esse, et foeminas ta- 
men concipere potuisse. 

Porro multi, praecipue veteres scriptores, magni 

momenti esse crediderunt, ut seminis ejaculatio in 
utroque sexu eodem tempore fieret. Si hic dese- 
mine muliebri loquor, in errorem forsan incidere vi- 
dear. Liquor enim ille, qui in partibus mulierum 
genitalibus secernitur, nihil aliud revera esse, nisi 
mucus glandularum, quae in vagina et in utero ipso 
copiosissimae reperiuntur, neque alium effectum ha- 
bere videtur, quam ut semen virile diluat, divulget 
et ad locum destinatum adducat. Nusquam orga- 
non invenitur, quod secretum peculiare edere pos- 
Sit, neque in toto naturae orbe apud sexum sequio- 
rem semen adest, i, e. substantia incitans, erigens, 
animans, sed tantum incitanda, erigenda, animanda, 
germen. Attamen synchronica commixtio fluidi vi- 
riis et muliebris ut bonum mihi arridet signum, 
quippe quo nuncietur, uno tempore summam utrius- 
que sexus tensionem fuisse, principii igitur irritan- 
tis, seminis, et irritandi, germinis. Cum autem 
evenire quoque possit, ut mulier tantum ex certo 
viro, e multis aliis viris tamen, qui cum aliis foe- 
minis puellisque concubitum foecundum exercuerunt, 
non praegnet, certa et mutua et individua quasi 
irritatione opus esse elucet, et illam commixtionem 
Sexuum eodem tempore non semper signum tutum 
conceptionis sistere, consequitur. Simul ex bis 
praeceptum illud practicum redundat, ut, si sterili- 
tas e differentia naturarum (temperamenti) oriatur, 
varia et per catamenia mutata irritabilitate pro 
coitu utamur. — Prioribus temporibus magni aesti- 
 wmabant, semen non refluere e vagina, sed satis 
longum tempus *) intus permanere, quamvis videa- 


*) Aristoteles, Histor animal. Lib. VIL cap. HL 8i 

mus, Si.non maximam,. magnam tamen partem non 
retineri, Neque desunt exempla conceptionis sine 
hymene. laeso, et foeminarum, in quibus operatio 
epiphysioraphiae. instituta erat, ubi igitur imper- 
fecta tantum, si qua poterat, immissio penis fiebat ; 
quae exempla nos docent, minimam partem seminis 
necessariam esse, ut cyma ad vitam provocetur, 
eadem ratione, ut paucissimo fermento ad fermen- 
tationem  efficiendam opus est. Quomodo autem se- 
men ad ovulum perveniat, valde adhuc obscu- 
rum est, nisi observationes motus ciliaris villorum 
novissimae novam lucem afferant. Semen tamen 
non ipsum ovum adire oportere, sed. atmosphaeram 
quasi suam ad impraegnationem jam sufficere, in- 
geniosissimis Purkinje experimentis refutari videtur, 

Non alienum videtur, ut hoc loco sermonem 
faciam de molis aliisque peregrinis corporibus uteri, 
e. g. dentibus, crinibus, quia sunt, qui, haec esse 
imperfectae conceptionis producta, putent, | Equi- 
dem, quoniam praesertim in vetulis virginibus et 
iis.mulieribus reperiuntur, quae nunquam utero ges- 
serunt, magis esse fructus organi, quod, a natura 
ad magnam productionis vim destinatum, illam vim 
per graviditatem exhaurire non' potuit, tunc ergo 
vires procreando producta plastica et quidem irre- 
gularia exercet, libentius putaverim. . 

Si hae fuere conditiones, quibus conceptio modo 
breviori, modo longiori tempore indicatur, haec 
sequuntur phaenomena. 


semen in septimum diem intus permanserit, ENCORE 
jam esse certum. * 

Mulieres post conceptionem praestantiores, om- 
nia membra et totum corpus. pleniora fieri. dicun-. . 
tur. Et ut corpus turgore vitali augetur, ita et 
animus alacrior, ingenium amplius, affectus amoris 
tenerrimi reddi feruntur, tanquam tota: foeminae 
natura de summa victoria triumphet. Et profecto 
tales mutationes notabiles interdum observantur, 
certe in recens nuptis: si hic autem causa in aliis 
quaerenda est conditionibus, summopere. probabile 
redditur, mulierem praegnare. cum. sub aliis ratio- 
nibus res plàne aliter et inversa se habeat, et, 
ut paulo postea commemorabo, magna turbatio ani- 
mi, nullis rebus externis inducta, quae brevi tem- 
pore conceptionem sequi solet, pro signo multo . 
majoris fidei habenda sit. 

Graviditas vim suam in totum corpus exer- 
cet, id quod per febrem levem, omni tempore au- 
tem. per mutatum sanguinis statum cognoscitur. 
Hic status originem in vitae vigore topice adaucto 
habet, quo corpus eodem modo, ut. per imflamma- 
tionem partis cujusdam, irritatur. Sanguinis €o- 
pia fit major, nervorum Systema multo mobilius 
et haud raro alienatum est. Gravidus uterus ipse 
non solum nexu sympathico cum multis aliis orga- 
nis jungitur, sed etiam pressione mechanica multa 
incommoda affert. —. Hi effectus. graviditatis sunt 
diversissimi et pro gradu et pro natura et pro 
combinatione symptomatum et exoriuntur e consti- 
tutione gravidae atque e diversa organorum irrita- 
bilitate. 

Iritatio quaedam ventriculi et dyspepsia a 
foeminis ipsis primum fere habetur signum, quod . 

üs:.spem;, fore, ut utero gerant, praebet, .Kt pro- 
fecto vomitus, qui matutino tempore intrat, cum 
indispositione communi alternat et quem ante. me- 
ridiem: nàuseae: iteratae: et deliquia animi sequun- 
tur, est signum graviditatis satis. constans et cer- 
tum, | Per diem, aut per noctem pyrosin mulieres | 
patiuntur, et: nocte somnus perturbatur,.ut fieri so- 
let, si sordes gastricae adsunt. In casibus rario- 
ribus vomitus ille post meridiem apparet et. perse- 
verat usque ad. periodum motus embryonis, ubi vel 
mitior fit, vel plane cedit,  Foeminae . nonnullae 
neutiquam. vomunt, sed tantum levi vel nulla nausea 
afficiuntur, aliae post mensem quartum sensum irrita- 
tionis in regione ventriculi aliorumque viscerum ac- 
cusant; aliae ab omnibus molestiis usque ad finem 
graviditatis liberae sunt. Secretum vomitu reddi- 
tum vel mücosum, vel aquosum est et ante vo- 
mitum saliva in ore confluit. Si vomitus valde ve- 
hemens est et saepe iteratur, etiam bilis ejicitur. 
Admirandum (tamen est, cum nihil magis, quam 
emetica, abortum moveat, hoc. vomitionis. genus, 
etiamsi ad summum gradum evehatur, ita ut nu- 
tritioni incommoda. afferat, partus. praecocis causam 
quam rarissime sistere. Medicamenta. non sunt in- : 
dicata. Quo vomitu matutino excepto, organa di- 
gestionis alio quoque.modo sunt laesa. Ventricu- 
lus enim. partim magnam: irritationem. patitur, ita 
ut venter ne levissimam quidem tegumentorum pres- 
sionem ferat, partim sensibilitas est adeo diminuta, 
ut omnis fere appetitus ciborum evanescat; partim 
morbosum rerum desiderium excitatur, quae ad 
victum non pertinent, aut certe quovis alio tempore 

cum fastidio rejiciebantur, dum cibi, quibus anteà 
summo cum gaudio et magna cum delectatione 
fruebantur, nunc nec appetuntur, nec tolerantur. 
Causae: non solum in nervorum alienatione, sed 
quoque in plethora omnium, ergo «etiam vasorum 
intestinalium, praesertim autem. in illo maximo nexu 
sympathico, quem ventriculus. cum: omnibus fere 
organis alit, et ultimo tempore in pressione uteri 
adscendentis mechanica, ponendae sunt. Hinc ille 
vomitus, singultus, appetitus ciborum fere nullus 
vel depravatus, immodicus vel irregularis, pica, sa- 
livatio molesta, malacia, once aita ip^ 
aut diarrhoea. 

Mentione adhuc majore dignae sunt gravida- 
rum picae, quae interdum res fastidiosissimas ma- 
ximeque alienas haud recusant. Prioris saeculi 
tempore ipsi medici, nunc tantum homines infimae 
sortis, omni mulieris picae, ne damnum matri aut 
embryoni, e. g. naevi, re petita recusata, oriatur, 
indulgendum esse crediderunt. In universum con- 
tendi potest, huic alienae appetitus sensibilitati mi- 
mus favendum, quam repugnandum esse, cum, si 
libidinibus indulgetur, etiamsi non alia incommoda. 
emergant, cupidines tamen in infinitum augeantur. 
Si picae illae autem, ut saepe, imo saepissime fit, 
e plethora vasorum abdominalium et ex acidis via- 
rum primarum originem capiunt, non solum iis con- 
cedendum, sed etiam, tanquam irritatio verminosa 
.et sordes gastricae adsint; diaeta mapis frigida et 
alkalina instituenda est. Cupido, clam aliquid, prae- 
cipue quod splendet, subducendi aliasque res agendi 
vetitas, excitari videtur genere maniae, quae etiam 

cum aliis phaenomenis, epilepsia etc. durante gra- 
viditate- vici Lot partum autem: Sua "ene 
cedit. 

- Animi conditio foeminarum mirifice ; miu 
ita ut magna tristitia et fastidio multarum rerum, 
coitus imprimis exercendi, corripiantur, imo appro- 
pinquationem mariti, antea dilectissimi, vix tolerare 
possint; aut e contrario ad magnam et insuetam 
animi alacritatem et ultra modum ad libidinem coé- 
undi propendeant. Hac nymphomania illae impri- 
mis mulieres laborant, quae ante nuptias vitam 
castissimam degerunt, quia genitalium irritatio iis 
est eo major, quo magis insueta. — T 

Neque horripilationes cum ardore vago varian- 
tes, fuügaxque faciei rubor desunt, saepe dum al- 
tera albescit, altera gena rubescit, formicatio et torpor 
extremitatum, vertigo, capitis dolores vehementis- 
simi, ptyalismus pertinax, intrant ; dentes dolent, ta- 
men, ne dentem extrahas, cavendum est, quia inter- 
dum statim post illam operationem partus excutitur. 

Alvus vel nimis fusa, vel, quod saepius acci- 
dit, valde retardata est. Dysuria, Ischuria, incon- 
tinentia urinae, quas adhuc infra commemorabimus, 
observantur. Qualitas quoque loti chemica alia 
esse dicitur, cum, auctore Nauchio, gravidarum urina 
sedimentum lactis substantiae caseosae simile fa- 
ciat. 

Omnia haec phaenomena modo priori, modo 
posteriori tempore apparent, modo plane desunt. 
Ut plurimum autem in prima graviditatis parte et 
magis foeminas, quae sedentariam et mollem vi- 
vendi rationem degunt, invadunt, quam rure viven- 

tes, quae per totam fere graviditatem, non secus ac 
alio tempore a sole.oriente usque. ad. ejus occasum 
prompte labores peragunt. Eystericae, quae omni- 
bus hisce affectionibus subjectae sunt, neque raro 
graviditatis plane expertes, eodem modo Me sin 
ptomata pràe se. ferunt. dii. bpdidn 

."Transeamus nunc ad Biogas, quae causam 
e systemate sanguifero petunt. Ad. ea spectantem 
oblivisci non oportet, foeminas per. actiones. gravi- 
ditatis magna sanguinis copia abundare, cum men- 
struatio impedita sit. Illa. enim. secretio sanguinea, 
qua natura certo temporis. spatio mulieres a nimia 
sanguinis plethora liberat, et. ita semper ad. con- 
ceptionem idoneas reddit, quin. in illum. vehemen- 
tissimum coéundi fervorem, animalibus. tantum di- 
gnum, incidant, cessat eo tempore, quo. corpus ipsum 
illa sanguinis abundantia ad novum, procreandum 
organismum utitur. Inde in interna uteri superficie 
lymphae plasticae exsudatio fit, quae non solum pa- 
rietes internos obducit, sed etiam thrombo os tincae 
et aperturas tubarias claudit. Inde illa. magna 
symptomatum cohors, quae sub diversa forma e 
congestionibus ad varias corporis .partes oritur, in 
primo praesertim graviditatis dimidio, priusquam 
sanguinis novae circulationi assuefactus estet jam 
omnis quantitas ad foetum nutriendum consumitur. 

Cessatio menstruationis igitur, e rerum natura 
ipsa proficiscens, pro signo principali habenda est. 
Major fides ei adhuc tribuenda foret, nisi multae 
aliae conditiones fortuitae eadem vi, qua. conceptio; 
banc mulieris necessariam functionem. mutare et 
retinere possent; quo facto et multa alia phaeno- 

mena, 'graviditati similia ex hac laesa functione 
oriuntur. Neque plane desunt exempla, ubi foemi- 
nis praegnantibus nihilominus catamenia fluunt, et 
quidem, cum id clauso ore tincae ex utero fieri 
non possit, collum uteri sanguinem secernit. Etiam 
casus rarissimi observati sunt, quibus mulieres, in- 
ter virginitatem non menstruatae, in matrimonium 
autem ductae et gravidae factae, catamenia obti- 
nuerint, quibus in casibus torpor quidam, qui tan- 
dem per commercium connubiale et per gravidita- 
tem frangebatur, deficientium  catameniorum | fuit 
causa. Non raro accidit, ut vestigia menstruatio- 
nis bis vel ter quoque post conceptionem monstren- 
tur, 

Ex hac fluxus menstrualis suppressione elucet, 
cur pulsus non ita multo post conceptionem paulis- 
per aeceleratus et cutis calor una sub vesperam 
imprimis adauctus sit. Serioribus graviditatis men- 
sibus symptomata febrilia interdum vehementissima 
sunt. Pulsus semper, tempore vespertino auiem 
magis celer, cutis calida et mulier febricitans in- 
quieta, Per noctem non dormit, sed multum ja- 
etàtur in lectulo. Luce oriente in brevem haud 
recreantem somnum incidit, quocum non raro su- 
dores locales conjuncti sunt. "Tempore matutino 
nihil invenies, quod febrem indicet, post meridiem 
febris recurrit, et per noctem eaedem molestiae 
adsunt. 

Si talis status morbosus observatur, lineamenta 
faciei fiunt acriora et macies interdum magna, ta- 
men mirum videatur, quod sine ulla ratione quietis 
et valetudinis secundae, quum simul pruritus et 

calor intolerabilis genitalium adesse soleat, vires 
servantur. | | | 

Facies saepissime turgescit, oculi fulgent, et 
acerbissimi nullis remediis cedentes dolores et ca- 
pitis et dentium, stillicidium sanguineum narium, 
ex eodem fonte, e congestionibus versus . caput, 
profluunt, Pustulae in fronte aliisque corporis par- 
tibus emergunt, aut, si jam antea affuit dispositio, 
uberius erumpunt. Interdum quoque cutis topice 
decoloratur et os e. g. flavo aut bruneo circulo 
circumdatum est; et maculae irregulares hujus co- 
loris in diversis corporis regionibus apparent, naevi 
vitiliginesque fusciores fiunt recentesque oriuntur 
et linea alba magis coloratur. 

Interdum collum et glandula thyreoidea intu- 
mescit, praesertim, si mulieres dispositione ad stru- 
mam hereditaria donatae sunt, et in iis regionibus, 
ubi strumae endemicae inveniuntur, per gravidita- 
tem excoli solent, ut in omnibus vitae periodis, in 
quibus orgasmus augetur. 

Quamvis dubitari non possit, quin sympathia 
inter collum et partes genitales sit magna, et prae- 
ter multos alios morbos, jam syphilis hune conne- 
xum intimum probet, tamen antiquiores modum ex- 
cedebant, putantes, intumescentiam colli post quem- 
que, imprimis autem fertilem coitum, esse tantam, 
ut per filum collo admotum mensurari queat. 

Per congestiones ad pectus satis saepe vi- 
scera thoracis patiuntur et palpitatio cordis est 
molestia usitatissima et maxime excrucians. Ad- 
notandum quoque est, pulsationem arteriarum ve- 
hementissimam in superiori parte cavi abdominis a 

gravidis non raro pro palpitatione cordis. haberi, 
Recurrit vicissim vel per decursum diei unius, vel 
noctu, antequam oculi clauduntur, vel intervallis 
duorum vel trium dierum, et per affectionem ani- 
mi corporisque minutissimam facile excitatur. Si- 
milia in foeminis hystericis et viris hypochondria- 
cis observantur. . 

Anxietas, dyspnoéa, tussis, haemoptoé ex illa 
communi causa orgasmi sanguinis versus organa 
pectoris derivanda sunt. 

Mammae initio graviditatis minui quasi viden- 
tur, sub mensem tertium tamen tumescere incipiunt, 
doloribus trahentibus petuntur, et venae areolae 
pellucidiores redduntur, Papilla elevatur, circulo*) 
fusco circumdatur et saepe jam ante mensem ter- 
tium liquor serosus exprimi potest. 'lamen medico 
practico interdum observationes occurrunt, ubi et 
virgines et anus, quae iterum iterumque mammas 
infantibus, seu ad eos demulcendos, seu alia e ra- 
tione praebuerunt, primum fluidum serosum, deinde 
verum lace secreverunt, Immo in scriptis medicis 
publicis legimus, senem pastorem, qui similibus 
conditionibus mammas nepotibus dedit, secretione 
lactis insignivisse. Lac sine graviditate in mam- 
mis reperiri posse, vaccae quoque demonstrant, quae 


X) F. B. Osiander, Resultate von Beobachtungen an den 
Brüsten wáhrend der Schwangerschaft: ,,Zuvor rosen- 
rothe Hófe und Warzen schwarzhaariger und gelbblon- 
der Frauenzimmer bekommen eine blasse, schmutzig 
rothe Farbe, und gelblich rothe Hófe von schwarz und 
braumhaarigen Frauen verwandeln sich vóllig in braune 
oder schmutzig gelbbraune.* 

et per hiemen et per aestatem, saepe quin unquam 
€oierint, lac edunt, Neque tantum vitia organica 
uteri aut desorganisationes, e. g. polypi, sarcomata, 
osteosteatomata, sed etiam hysteria et suppressio 
mensium, imprimis in mammis puellarum, aequales. 
commutationes efficiunt, — Et. haemorrhoides sunt 
frequentissimi graviditatis comites. Cum tamen 
nostro saeculo morbus sit vulgatissimus, qui e mul- 
tis aliis causis evadere potest, nullius fere pretii 
sunt illae congestiones versus anum ad diagno- 
Scendam graviditatem. | 

Ut quantitas sanguinis major, ita etiam qualitas 
ac compositio varia est. Plus plastici, majorem copiam 
fibrinae continens, ad nutritionem aptior fit, quam 
ob rem morbi nonnulli gravidarum vel in meliorem 
statum transeunt, vel certe, ut phthisis pulmonum, 
conquiescunt, post partum autem eo celerius mor- 
tem inducunt. Itaque quoque sanguis e vena mis- 
|, 8us signum probans putatur. Non ita multo post 
conceptionem sanguis, si venaesectione emittitur, 
fit tenacior, et tamen differt ab indole, quam in 
inflammationibus praebet. Sanguini inflammato est 
superficies crassamenti spissa, densa et colore et 
tenacitate coreo similis, in centro plus vel minus 
depressa; in graviditate autem nulla superficiei de- 
pressio invenitur, crassamentum mollius, magis ad 
fuscum vergens, et olei naturae non absimile. 'Ta- 
men fieri nequit, ut ex hac sanguinis natura certo 
dirimas, mulierne sit gravida, nec ne. Nam par- 
tim foemina praegnans malo locali laborare potest, 
quod sanguini revera tribuit speciem inflammatoriam, 
partim fieri potest, ut, Si menses suppressi sunt, 

simulque irritatio febrilis adjuncta est, sanguis eo- 
dem modo se habeat, ut antea in graviditate de- 
scripsimus. | 
Non possum, quin adumbrem adhuc signum, 
quod nuper tantum a Jaquemin*) medico Gallico 
et detectum et commendatum est, et quod mihi eo 
magis arridet, quia nullo gravidarum sensu commix- 
tum, mere objectivum est, et primis jam gravidi- 
tatis temporibus apparet. Cupreum vaginae colo- 
rem in dyscrasia syphilitica, rosaceum in diatbesi 
scrophulosa nemo ignorat. Si foeminae utero ge- 
, runt, vagina mox colorem infuscatum et lividum, 
vel vinaceum obtinere incipit, quem saepius obser- 
vandi mihi ipsi fuit occasio in nosocomio caritatis, 
ubi duce Cel. Klage, praeceptore quam maxime 
venerando, puellarum publicarum syphilide labo- 
rantium explorationes feci. Etiamsi medico pra- 
ctico privato nullum fere affert fructum, tamen 
maximae est utilitatis signum habere, quod in ca- 
Sibus dubiis et forensibus, dum de omnibus aliis 
symptomatibus maxime semper ambigitur, judicium 
de graviditate maturum et certum ferre nos pati- 
tur, Proinde hoc signum quoque medici Germanici 
magis magisque intueantur velim. 
Phaenomena, quae ex utero gravido et pres- 
sione inde effecta evadunt, ad molestissima perti- 
nent, quia ne symptomatica quidem curatione levari 
queunt. Tamen quoque fallacia sunt, quia multae 
aliae causae, retentio urinae, organisationes prae- 
ternaturales, polypi, similia procreant, 


*) Parent-Duchatelet: Ueber die Sittenverderbniss des weib- 
lichen Geschlechts zu Paris, Band 1, Seite 97. 


Pedes cruraque non raro intumescentiis hy- 
dropicis occupantur et interdum labia ipsa pudendi 
iis premuntur. Üteri expansioni tumor nón semper 
respondet. Nam foeminae, quarum uterus liquore 
amnii valde impletus est, aut quae gemellos ge- 
runt, Saepe, ut jam Puzos adnotat, parco tantum 
pedum oedemate infestantur. Qui autem credat, 
oedema solum majori uteri volumini imputandum 
esse, valde errat; cum toto enim graviditatis pro- 
cessu illud conjunctum esse, perspicuum fit, cum 
eveniat, ut et artus inferiores et superiores et to- 
tum corpus intumescant. | : 


Obstructio alvi ut plurimum in graviditate oc- 
currit et a diversis causis derivanda est; primum 
quia uterus praegnans rectum premit, deinde etiam, 
quia actione systematis uterini aucta motus inte- 
tinorum Ju SUA - vi antagonistica diminuitur. 


Haemorrhoides. ex alis quoque causis exoriri 
possunt, quam iis, quarum jam mentionem fecimus. 
Nam uterus non solum vasa pelvis onerat, sed 
etiam inertia tractus intestinalis vasa haemorrhoi- 
dalia segniora reddit. 


Et vesica urinaria in affectionum orbem addu- 
citar, mox enim, ut intestiua, segnior fit, ita ut 
mulieres lotium per longum temporis spatium reti- 
ueaut, tum autem cum doloribus et copiose emit- 
tant; saepius tamen vesica irritatur in regione colli 
imprimis, et tum quoque urethra afficitur. Ínconti- 
nentia urinae, praecipue sub finem graviditatis, non 
insolita est, quia uterus in vesicam incumbens invita 
muliere urinam propellit, si tussit, vel ridet, vel 

celeriter corpus movet, magnam certe copiam lotii 
retinere nequit, 

Icterus gravidarum e statu tractus intestinalis 
oriri et cum apepsia conjunctus esse solet, saepius 
tamen pressio ductus choledochi, vel status mor- 
bosus hepatis ipsius, qui in quaque graviditatis pe- 
riodo accedere potest, effectum illum edit. 

Vomitus, qui posterioribus temporibus obser- 
vatur, tantum ventriculi irritationi per uterum ad- 
Sscendentem imputari debet. Eodem modo anxietas, 
dyspnoea, palpitatio cordis et. syncope intrant, dum 
uterus, semper majus spatium petens, intestina ver- 
sus diaphragma et cavum thoracis propellit. Omnia 
illa phaenomena, ex hac causa orientia, tantum sub 
finem graviditatis animadverti, nemo dubitabit. 

Si foeminae adhuc dubitant, an praegnent nec 
ne, dimidium graviditatis exspectare amant. Nam 
hoc tempore foetus utero inclusi motus sentitur, 
et una interdum guttae sanguinis nonnullae e va- 
gina effluunt, Embryonem ab hoc momento ani- 
matum esse, vulgus falso opinatur, Motus ille foe- 
talis initio tantum in regione pelvis inferiore, et 
quidem leviter tautum obscureque animadvertitur, 
pedetentim autem distinctior redditur, Saepe pro- 
pter nimiam liquoris amnuii copiam, foetus debilita- 
tem, mairis sensibilitatem diminutam, fere nulli ob- 
servantur motus, aliis in casibus, praecipue apud 
primiparas, serius sentiuntur. Haud raro quoque 
fit, ut mulieres flatus pro motu infantis habeant, 
praecipue si noudum pepererunt et prolem edendi 
desiderio tenentur. "Tamen sensatio flatuum non 
uno loco circumscribitur, sed saepe loca abdominis 


24 
tenet, ubi foetus motus sentiri nequeunt. Majoris 
ponderis isti motus censendi sunt, si à medici ex- 
plorantis manu sentiuntur, attamen hoc quoque in 
casu cautio adhibeuda est. 

Signum, quod omnem dubitationem elevat, 
pro dolor! tantum tribus ultimis graviditatis mensi- 
bus, ubi motus foetales, tactus partium infantis, 
cetera symptomata, ut plurimum rem illustrant, pro- 
stat: auscultatio et directa et indirecta, qua cum 
Strepitus placentae, tum embryonis cordis ictus, 
centies et vicesies, imo centies et sexagesies intra 
partem sexagesimam horae micans, auditur. 

Magni semper et jure quidem ab antiquissimis 
temporibus inde aestimata est exploratio externa 
et interna uteri, quod ad figuram, magnitudinem, 
Situm, quae rationes omnes, aequales periodis for- 
mationis embryonis, secundum typum menstruatio- 
nis quaternis hebdomadibus distincte variant. Exa- 
minemus nunc vicissitudines uteri per singulos 
menses. i 

Primis quatuor hebdomadibus uterus, qui ae- 
tate infantili cylindricus, tempore, quo virgines men- 
struatione purgantur, triangularis redditur, nunc 
ovalem induit formam, parietes intumescunt, liga- 
menta uteri lata tenuiora fiunt, tubae Fallopii re- 
ctiorem decursum ostendunt, plicae semilunares 
Douglasii sensim sensimque evanescere incipiunt, 
collum uteri mollius et crassius, labium anterius et 
posterius aequali fere longitudine insigniuntur, si- 
mulque rima transversalis in formam rotundam mu- 
tatur. Labia pudendi majora et minora humeseunt, 
turgescunt, fervescunt, abdomen mollius pleniusque. 

- Secundo: mense abdomen *) magis duin ol 
tur, quia uterus magis oneratus in pelvi minore ma- 
gis absconditur, ita ut portio vaginalis uteri facil- 
lime digito prehendatur. ^ 

Tertio mense abdomen paulisper inerescit ita 
ut locum teneat, quem ante conceptionem occupa- 
bat, collum uteri elevatius, tumidius, magis ad os 
sacrum inclinat. 

Quarto mense jam ita auctum est incrementum 
uteri, ut statim, praesertim si mulier supina cubat, 
graviditatem possis videre, portio vaginalis est 
mollior et magis adhuc elevata, 

Mense quinto fundus uteri umbilicum inter et 
symphysin ossium pubis percipitur, portio vaginalis 
tumefacta, paulo ad latus sinistrum vergens, diffi 
cilime tantum digito attingitur. | 

Sexto mense ad umbilicum usque fundus per- 
venit, rugae inferiores fossae umbilicalis laevigan- 
tur, portio vaginalis mollior breviorque quam tem- 
pore priori; embryonis caput jam interdum situ 
pronato, imprimis per fornicem vaginae, percipitur, 

Septimo mense tegumenta abdominis expansa 
adeo tenduntur, ut fundus uteri duos vel tres pol- 
lices umbilicum superans et ad hepar spectans, vix 
sentiatur, fossa omphalica planior. Collum uteri 
magis magisque explanatur ad uteri ambitum au- 
gendum, quam ob rem os uteri externum magis 
adhuc elevatur et supinatur. . 

Octavo mense fundus tegumentis abdominis ma- 


*) Inde proverbium Gallicum: En ventre pla& 
wg . Enfant elle a 

xime tensis mediam "umbilicum inter et scrobicu- 


jum cordis tenet regionem, fovea umbilicalis plane 
evanuit, quod symptoma obstetricii termino tech- 


nico nominant ,verítreid)en,^ caput foetale per va- - 


ginam bene sentitur, digiti pressioni cedit, circum 
exomphalon partes infantiles interdum distinguun- 
tur. Vagina amplior et mollior, portio vaginalis 
iertiam tantum pollicis partem tenet. 

Nono mense scrobiculum cordis ipsum attingit 
fundus, amplificatio uteri ad maximum gradum eve- 
hitur, ita ut respiratio maxime impediatur, artus 
embryonis per abdomen, nisi parietes crasissimi sint, 
sine difficultate percipiuntur, umbilicus cono similis 
protrudi incipit, portio vaginalis ad uterum ampli- 
ficandum plane absumpta est; ita ut os uteri exter- 
num et internum vicissim sese attingant. 

Decimo tandem mense fundus uteri eandem 
occupat regionem, in qua mense octavo observaba- 
tur, tamen forma abdominis est alia, nunc enim 
lacunaribus supra uterum relaxatis venter acumi- 
natur. Mic autem uteri descensus saepius jamjam 
ad errorem seduxit, nam, praecipue si foemina pelvi 
nimis ampla gaudet, uterus non semper tam alte 
adscendit.  Respirationis angustia priori tempore 
minor, thorax inter ambulandum supinatus est. Va- 
gina mollis et amplificata, calor et muci secretio 
adaucta est. Orifieium uteri profundum et char- 
taceum, — Mutationes ventris foeminei gravidita- 
tis tempore, praecipue si ordine ante prolato ob- 
servantur, multum certi praebere possunt, attamen 
variis ex causis quoque non semper illam rationem 
sequuntur. $Si situs infantis edendi est praeterna- 

turalis, i. e. irregularis, si adsunt gemelli, nimia 
liquoris amnii copia, pelvis vel nimis angusta, vel 
male conformata, tum aliter tota res se habebit, et 
vix a medico certum partus tempus praesagiri po-- 
terit. Dignitatis eo majoris haecce signa ad vene 
tris incrementum spectantia habere possumus, si 
mutationibus portionis vaginalis ejusque orificii re- 
spondent. — 

Haec igitur regularis graviditatis sunt signa, 
multa, quod attinet ad numerum, parca tantum, 
quod attinet ad dignitatem, neque ullum fere, quod 
per se solum judicium certum admittat, Quare ne- 
cesse est, non singula, sed plura conjuncta con- 
templemur, ut. phaenomena organismi generalia ante 
oculos habeamus, ut attendamus, quo ordine sym- 
ptomata appareant. Multo magis dubia adhuc est 
diagriosis graviditatis complicatae et extrauterinae, 
in quam materiam penitius inquirere, nobis non 
proposuimus, sed paucis tantum memoraturi sumus, 
generatim omnia phaenomena magis turbulenta ir- 
regulariaque prodire, in quibusdam autem casi- 
bus, e, g. in graviditate interstitiali aut tubaria, 
nullum signum nos de statu isto periculosissimo 
certiores reddere, et mortem solam et sectionem 
lucem nobis suppeditare. | 

WVE'K À. 


Ego Gustavus Eduardus Guilelmus 
Sieber, natus sum Berolini pridie Calendas 
Novbr. anni millesimi octingentesimi quarti de- 
cimi, patre viro privato, matre Carolina de 
gente Staberow, quos dilectissimos parentes 
hucusque mihi incolumes servavit Deus, Fi- 
dem confiteor evangelicam. A teneris usque 
ad annum aetatis decimum tertium a parentibus 
et in schola publiea educatus gymnasium adii 
Berolinense, quod t. t. duce Beat, K oepke, 
Theolog. et Philosoph. Doct, floruit. Postquam 
rymnasium illud per septennium frequentaveram, 
anno millesimo octingentesimo tricesimo quarto, . 


testimonio maturitatis instructus, ab Ill. Strauss, 

t.t. rectore magrifico, civibus universitatis Fri- 
dericae Guilelmae assignatus, ab Ill. Busch, t. 
t. medicorum ordinis gratiosi decano spectabili, 
medicinae facultati adscriptus sum. lbi per an- 
num medicis studiis operam dedi et his claris- 
simorum professorum interfui scholis: ——- Ill. 
Sehlemm de osteologia; Ill. Link de ency- 
clopaedia scientiarum  physicarum et medica- 
rum; Ill. Schultz de  botanice theoretica et 
medica; Cel. Beneke. de logice et encyclo- 
paedia philosophiae; ll. Mitscherlich de 
physice et chemia experimentali; Ill. Mueller 
de anatomia universa et organorum sensuum, lll. 
Steffens de hodegetice. In arte cadavera 
rite secandi IIl. Mueller et Ill. Schlemm 


duces mihi fuere. 


Vere anni millesimi octingentesimi tricesimi 
quinti ad universitatem Rhenanam me contuli, 
ubi ab Ill. Naeke, t. t. fascea tenente academicos, 
in album universitatis et ab Ill. Ern. Bischoff, 
gratiosi medicorum ordinis t. t. decano maxime 


spectabili, in numerum medicinae studiosorum in- 

Scriptus, praelectionibus interfui hisce: IIl Ern. 
Bischoff de encyclopaedia et methodologia 
medicinae; Il. Fr. Nasse de physiologia et 
pathologia cerebri  nervique. sympathici, lll. 
Mayer de angiologia et neurologia comparata, 
Cel. Weber de osteologia et splanchnologia 
comparata, Ill. Goldfuss de zoologia et zoo- 
tomia, nec non de historia naturali mammalium, 
. ll. Noeggerath de mineralogia, lll. van 


Calker de psychologia empirica et theoretica. 


Autumno ejusdem anni, pulcherrimis Ger- 
maniae regionibus perlustratis, Berolinum redii, 
ubi Ill. Steffens, t. t. fasces academicos te- 
nens, academica me donavit civitate et IIl. Muel- 
ler, t. t. decanus facultatis medicae quam 
maxime spectabilis, medicinae studiosis me ad- 
Scripsit. Tum audivi: Ill. Mueller de phy- 
siologia et anatomia comparata et pathologica, 
Cel. Eck de pathologia et therapia generali, 
Cel. Mitscherlich de materia medica, Ill. 
Horn de morbis syphiliticis et psychicis, lll, 


Rust de chirurgia speciali et generali, lll. 

Schultz de diaetetice, Cel. Casper de me- 
dicina forensi, de pathologia et therapia speciali 
et de morbis infantum, Exp. Ascherson de 
arte fascias rite imponendi, Cel. Kluge de 
arte obstetricia. | 

Exercitationibus clinicis medicis, chirurgi- 
cis, obstetriciis, ophthalmiatricis interfui Beat. 
Bartels, Cel Truestedt, Ill. de Graefe, 
Cel. Kluge, Ill, Rust, Cel. Dieffenbach, 
Cc. Barez. 

Quibus omnibus viris excellentissimis, op- 
time de me meritis, quid debeam, nunquam dies 
futura e memoria mea delebit. 

| Jam vero tentaminibus, tam philosophico, 

quam medicis et examine rigoroso, rite absolu- 
. lis, spero fore, ut, dissertatione thesibusque pa- 
lam defensis, summi in medicina et chirurgia 


honores in me eonferantur. 

